Arnaut Gilen Brocario

Arnaut Gilen Brocario (Bédeille, Akitania, Frantzia,  - Alcalá de Henares, Espainia, 1523) Euskal Herriko lehen inprimatzailea izan zen.

Biografia 
1492. urtean Masparrantheren Regulas liburua, latinez idatzirikoa, eman zuen argitara Iruñean. 1495. urtean egile ezezagunaren Epílogo en medicina y cirugía conveniente a la salud argitaratu zuen eta urtebete geroago Castrovolen Comentarios morales lana.

Kalitate tipografiko handiko  inkunableak egin zituen, hots, 1500. urtea baino lehen inprimatutako lanak. Guztira, 23 egin zituen.
 
1501ean, Cisneros kardinalak deituta, Alcalara joan zen, non 1514-1517 urteen artean, Alcalako unibertsitaterako Biblia Políglota Complutense lana inprimatu eta 1522an argitaratu zuen. Bai liburu horretan, bai beste batzuetan ere, aipagarria da inprimaturiko notazio-musikala.

Bere ikasle eta suhia zen Miguel Egiak, berari Gaztelan lagundu ostean,  bigarren inprenta zabaldu zuen Fiteron.

Erreferentziak 

Bearnotarrak
Euskal Herriko inprimatzaileak